Danes boste postali vrtičkarji.

Če imate doma vrt, v vrt posadite **FIŽOL**. Če nimate te možnosti, ga posadite v plastičen lonček ali »kahlico«. Ta lonček dajte nekam **na svetlo** (npr. na okensko polico).


Vsak dan opazujte, kaj se z njim dogaja. Ali raste?

Ne pozabite na **zalivanje**. Zalivati ni potrebno preveč, da ne bo fižol zgnil.

Pogovorite se o tem, da rastline za rast in razvoj potrebujejo **PROSTOR**, **PRST** (zemljo), **ZRAK**, **SVETLOBO** in **VODO**.



S pomočjo te sličice otroku razložite, kako bo fižol čez nekaj časa prišel na površje.



Fižol zagotovo ne bo zrasel v enem dnevu. Sporočite mi, ko boste opazili, da je pokukal iz zemlje.

Če nimate fižola, posadite paradižnik ali korenje ali solato … karkoli.

Če pa ste zainteresirani za poskuse, lahko posadite dva fižolčka in enega date v **temo** (npr. v omaro), enega pa na **okensko polico**. Tako bo otrok še bolje razumel, da rastline za rast potrebujejo svetlobo.